Pri talnem ogrevanju izberemo parket, ki je čim boljši prevodnik, torej čim tanjši parket. Priporočamo debelino do 11mm, ki zagotavlja večjo stabilnost in posledično manj raztezanja ter zmanjšuje pojavnost špranj med parketnicami.   Stabilnejši od masivnih parketov so dvo in več slojni parketi, saj jim zaradi prečne postavitve spodnje plasti lesa le-ta onemogoča tolikšno raztezanje in krčenje. Vsekakor so boljša izbira tovarniško lakirani ali oljeni parketi, saj je pri teh vsaka deščica posebej lakirana, kar pomeni, da se v zimskem času, ko se parket zaradi suhega zraka običajno krči in nastajajo špranje med posameznimi parketnicami, lak na teh stikih ne spoka, kot je to v primeru na objektu lakiranega klasičnega parketa. Ko se bodo spomladi rege zaprle-zmanjšale, bo namreč pri masivnem parketu spokan lak še vedno viden, v primeru tovarniško lakiranega parketa pa tega pojava ne bo. Pomemben je tudi izbor pravilne vrste lasa saj so določene bolj higroskopične (bolj podvržene sprejemanju in oddajanju vlage in s tem manj stabilne) kot npr. bukev in zato neprimerne za uporabo na talnem gretju. Najstabilnejša drevesna vrsta je teak. V primeru polaganja na talno gretje obvezno priporočamo leplenje parketa, zaradi boljše prevodnosti, saj bi v primeru plavajočega polaganja, plast podložne pene predstavljala dodatno toplotno izolacijo in s tem slabšo prevodnost.